钦定古今图书集成/理学汇编/学行典/第199卷 > 徐惟性
## 钦定古今图书集成/理学汇编/学行典/第199卷 > 徐惟性

按《汝宁府志》：“徐惟性，西平人。性至孝。隆庆三年，母病，
性割股奉母，病旋愈。越二年，母死，哀毁骨立。及葬，命
弟惟孝养其父，己则庐于墓侧。郡守史及巡道沈俱
微行至其庐，与之语，叹曰：‘徐惟性容止朴野，断非文
饰可得’。因给以金，使养父。庐止四木相倚，上覆草四
束，冬大雪，埋其庐，寒暑交侵，迄无恙。后直指王命邑”
令给坟地二亩，免其赋役，名曰“孝友庄。”迄今碑记遗
址尚存。